Ангола. Heli Malongo е разработил и внедрил функционална и надеждна система за осигуряване на качеството за поддръжката. Ръководството за контрол на поддръжката и ръководството за процедурата по поддръжка, разработени от Heli Malongo, бяха одобрени от INAVIC и се основават на препоръките на производителя на въздухоплавателните средства. Съоръженията са адекватни и добре организирани и разполагат със специални контролирани зони за съхранение и инструменти, включително калибрирани инструменти. Инженерите по поддръжката са добре обучени относно експлоатираните типове въздухоплавателни средства и имат достъп до необходимите инструкции за поддържане на летателната годност.
 (19)
 На 3 април 2019 г. Комисията и Комитетът за авиационна безопасност изслушаха INAVIC и въздушните превозвачи TAAG и Heli Malongo. INAVIC представи действията, предприети след посещението за оценка на място от страна на Съюза, включително промените, направени в законодателната уредба на Ангола. През март 2019 г. беше приет нов закон за гражданското въздухоплаване и по силата на този закон, INAVIC ще бъде признат като субект с административна и финансова самостоятелност. INAVIC уведоми Комисията и Комитета за авиационна безопасност за ангажимента си да подобри ефективното прилагане на международните стандарти за безопасност до равнище от над 60 процента, като за тази цел INAVIC ще получи външна техническа помощ. Освен това до края на 2019 г. INAVIC възнамерява да разработи и приложи функция за осигуряване на качеството и интегрирана методика, която да позволи уеднаквяване и общ електронен достъп до цялата му техническа документация.
 (20)
 INAVIC има напредък по отношение на изпълнението на международните стандарти за безопасност. Комисията приветства положените усилия и насърчава органите на Ангола и INAVIC да продължат тези усилия. Въпреки това наличните към момента доказателства, а именно от посещението за оценка на място от страна на Съюза, не позволяват да се заключи, че постигнатият напредък е достатъчно значителен, за да може всички въздушни превозвачи, регистрирани в Ангола и наблюдавани от INAVIC, да бъдат заличени от приложение А към Регламент (ЕО) No 474/2006. INAVIC следва да подобри още повече своята система за надзор на безопасността, както и обучението и стандартизацията на работните методи на своите инспектори.
 (21)
 По време на изслушването TAAG и Heli Malongo представиха своите планове за коригиращи действия в отговор на забележките и препоръките от посещението за оценка на място от страна на Съюза. Част от действията, описани в плановете за коригиращи действия, вече са изпълнени. По време на изслушването и двамата въздушни превозвачи заявиха, че разполагат с надеждни и работещи системи за управление на различните операции.
 (22)
 Комисията стига до заключението, че и TAAG, и Heli Malongo са способни да гарантират безопасното извършване на съответните им операции. Комисията счита, че са налице достатъчно доказателства, че двамата превозвачи се съобразяват с приложимото анголско законодателство и с международните стандарти за безопасност. По отношение на TAAG EASA потвърди, че този въздушен превозвач понастоящем не поражда конкретни опасения във връзка с безопасността по отношение на ОТД и SAFA.
 (23)
 В съответствие с общите критерии, определени в приложението към Регламент (ЕО) No 2111/2005, Комисията стига до заключението, че Heli Malongo следва да бъде заличен от приложение А към Регламент (ЕО) No 474/2006, и че TAAG